Cuneiform Tablet CCT 2 50 (BM 113345)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma PUZUR₄-ì-lí-ma 0.66666 ma-na KÙ.BABBAR ší-im ANŠE.ḪI-kà a-na i-dí-{d}IŠKUR ù a-na-lí a-dí-in a-bi a-ta be-lí a-ta 30 ku-ta-ni dí-na-ma 10 ma-na KÙ.BABBAR a-na 10 ḫa-am-ša-tim lá a-ba-ta-qá-kum a-na 30 ku-ta-ni ša a-na en-um-a-šur ta-dí-nu-ma 10 ma-na KÙ.BABBAR a-na 5 ḫa-am-ša-tim ṭup-pá-am i-na qá-qá-ad šál-mì-ni tal-pu-tù ku-ta-ni en-um-a-šur il₅-qé-ú en-um-a-šur a-ta šé-e ṭup-pá-am ša šu-mì lá-áp-tù šu-mì ṭá-bi₄-ma šu-mì en-um-a-šur-ma lu-pu-ut šu-ma ku-ta-ni tù-šé-ba-lam ša tù-šé-ba-lá-ni lu SIG₅ šu-ma a-wa-tám a-ni-tám lá ta-ma-gàr ṣú-ḫa-ri-kà lá tù-uš-bi₄-at tur₄-da-šu-nu ṭé-mì lu ṣa-áb-tám